Drop morgenjuicen og tab dig | Aktiv Træning
Drop morgenjuicen og tab dig
Skift juicen ud med skummetmælk, så får du færre kalorier og bliver mere mæt.
Drikker du 6 deciliter skummetmælk til din morgenmad, vil du spare markant på kalorierne til frokost. Det viser en undersøgelse fra University of Western Australia.
Forskerne bad en gruppe raske, overvægtige personer drikke henholdsvis skummetmælk og frugtjuice sammen med deres morgenmad – begge i mængder, der gav dem 250 kalorier. Til frokost 4 timer senere målte de herefter, hvor mange kalorier der røg indenbords.
Resultatet var, at mælkedrikkerne i gennemsnit spiste 50 kalorier mindre end frugtjuicedrikkerne. Det svarer til at skære 9 procent af frokostkalorierne fra. Mælks høje indhold af proteiner og laktose er formentlig forklaringen på den gode mæthedsfølelse.
Ud med juice, der indeholder mange vitaminer, men mætter forholdsvis dårligt.
Ind med mælk, der indeholder B-vitamin, kalk og protein og mætter i længere tid.
Source #American Journal of Clinical Nutrition
Økologi er KLART bedst for din sundhed
Nu er det afgjort én gang for alle. Økologiske fødevarer indeholder nemlig markant flere af disse gavnlige fedtstoffer og sunde vitaminer.